**Metodologia Facultății de Construcții**

**pentru admiterea la studii universitare de master pentru anul universitar 2026-2027**

**Cap 1. Cadrul general**

1. **La** Facultatea de Construcții din Universitatea Tehnică din Cluj-Napoca, admiterea la studiile universitare de masterat se organizează în conformitate cu prevederile ***Regulamentului privind organizarea şi desfășurarea concursului de admitere la studii universitare de master în Universitatea Tehnică din Cluj-Napoca, pentru anul universitar 2026-2027.***

**Cap 2. Domenii de studiu şi specializări**

1. În cadrul Facultății de Construcții se poate organiza admitere la studii de masterat pentru următoarele programe de master în domeniile:
   1. Domeniul Inginerie civilă:
      1. Clădiri verzi (CV)
      2. Construcții durabile din beton (CDB)
      3. Inginerie geotehnică (IG)
      4. Ingineria infrastructurii transporturilor (IIT)
      5. Inginerie structurală (IS)
      6. Inteligența artificială în ingineria civilă și managementul construcțiilor (AICEM) (în limba engleză)
      7. Proiectarea avansată a structurilor din lemn și metal (PASLM) (la Baia Mare)
   2. Domeniul Inginerie și management:
      1. Managementul proiectelor și evaluarea proprietății (MPEP)
   3. Domeniul Inginerie geodezică
2. Topografie digitală în construcții și cadastru (TDCC)

**Cap 3. Organizarea concursului de admitere**

1. **Admiterea la studiile universitare de masterat din cadrul Facultății de Construcții se face pe cele** trei **domenii menționate la art. 2.1.**
2. **Comisia de admitere a Facultății de Construcții, pentru ciclul de studii universitare de masterat are în componență un președinte (decanul Facultății de Construcții), un vicepreședinte (prodecanul didactic), un secretar şi membri.** Componenţa comisiei se aprobă de către Rectorul Universităţii. Comisia aprobată va asigura organizarea şi desfăşurarea concursului de admitere atât în sesiunea din vară cât şi în cea din toamnă.
3. **Președintele comisiei de admitere supervizează întregul proces de admitere şi propune componența comisiilor de concurs pentru fiecare domeniu de studiu.**
4. **Vicepreședintele comisiei de admitere şi secretarul vor asigura desfășurarea în condiții optime a înscrierii candidaților, repartizarea pe comisii în vederea susținerii probei de concurs, afișarea rezultatelor concursului, vor superviza procesul de confirmare a locului ocupat de candidat în urma concursului de admitere şi glisărilor în urma etapelor de confirmare.**
5. **Membrii comisiei de admitere răspund de consilierea candidaților, instruirea acestora în vederea completării fișei de înscriere, înscrierea candidaților în baza de date și verificarea dosarelor acestora. ~~Aceste activități se pot desfășura și on-line~~. După afișarea rezultatelor răspund de efectuarea confirmării locului pentru candidații declarați admiși.**
6. Comisiile de concurs pentru fiecare domeniu de studiu sunt formate dintr-un președinte, minim doi membri, minim un membru supleant, un secretar și un secretar supleant. Comisiile de concurs se stabilesc la propunerea facultății și vor fi aprobate de Rector.
7. Atribuțiile comisiei de concurs sunt:
   1. Organizarea probei de concurs,
   2. Programarea candidaților la examen,
   3. Evaluarea candidaților,
   4. Predarea cataloagelor de notare către comisia de admitere a facultății.

**Cap. 4. Înscrierea candidaților și documente necesare**

1. Înscrierea candidaților se face online / onsite~~, pe comisii de admitere~~. Modalitatea prin care se vor face înscrierile va fi afișată pe pagina de internet a UTCN ([www.utcluj.ro](http://www.utcluj.ro)) și a Facultății de Construcții (<https://constructii.utcluj.ro/>).
2. Înscrierea candidaților se face în condițiile Regulamentului UTCN și a prezentei Metodologii, conform Anexei 1 – Calendarul admiterii la studii de master în Facultatea de Construcții.
3. Pot candida la programele de studii universitare de master asolvenți cu diplomă de licență sau echivalentă, în condițiile prevăzute în Regulamentul UTC-N, **art. 3.1**.
4. În cazul studiilor universitare de masterat organizate în limba engleză, concursul de admitere va conţine şi verificarea competenţelor lingvistice pentru limba de studiu. Certificarea competențelor lingvistice se face conform Art. 2.2 (4) din Regulamentul UTC-N.

~~Pentru programele de masterat organizate în limba engleză, candida~~

~~la înscriere se solicită la dosar Certificatul de Competență lingvistică pentru limba engleză. UTCN prin Departamentul de Limbi Moderne și Comunicare (DLMC), oferă posibilitatea obținerii certificatului de competență ligvistică, conform planificării afișate la sediul DLMC și/sau pe pagina web. Cu avizul DLMC se recunosc certificate internaționale de competență lingvistică, de nivel minim B2 sau echivalent, de tipul Cabridge, IELTS etc.~~

1. ~~Candidații care au absolvit studiile universitare de licență în limba engleză, dovedesc competențele lingvstice prin diploma de licență.~~
2. **Actele/documentele necesare desfăşurării concursului de admitere** sunt cele prevăzute în Regulamentul privind organizarea și desfășurarea concursului de admitere la studii universitare de master în Universitatea Tehnică din Cluj-Napoca pentru anul universitar 2026-2027, **art. 3.5**.

**Cap. 5. Concursul de admitere şi ocuparea locurilor**

1. **Admiterea la programele de studii universitare de masterat se face pe domenii și programe, în baza mediei examenului de diplomă (licență) și a unei probe de concurs.**
2. Proba de concurs constă într-un interviu (probă orală), conform Anexei 2. ~~Candidatul va prezenta în fața comisiei de concurs o propunere privind activitatea de cercetare/dezvoltare pe durata masteratului, din care să rezulte elementele care îl recomandă pentru programul/programele de studii masterale pentru care aplică.~~

Interviul (proba orală) se va desfășura on site, conform programării afișate pe site-ul facultății.

~~Interviul (proba orală) se poate desfășura și online, platforma pe care fiind anunțată în acest caz de secretarii comisiilor de concurs și publicată pe site-ul facultății, cu respectarea calendarului de admitere. Propunerea privind activitatea de cercetare/dezvoltare pe durata masteratului va fi trimisă online secretarilor comisiilor de concurs la care a fost repartizat candidatul, până la o data care va fi anunțată pe site-ul facultății~~.

~~Propunerea privind activitatea de cercetare/dezvoltare pe durata masteratului va fi arhivată în format electronic de către secretarii comisiilor de concurs și păstrată la secretariatul departamentului la care funcționează programul de master, conform normelor legale în vigoare.~~

Documentele menționate în Anexa 2 vor fi arhivate și păstrate de către secretarii comisiilor de concurs conform normelor legale în vigoare.

1. Comisia de concurs apreciază candidații pe baza criteriilor menționate în Anexa 2 ~~elementelor prezentate în propunerea privind activitatea de cercetare/dezvoltare pe durata masteratului~~ şi a răspunsurilor la întrebările adresate din tematica programului/programelor pentru care şi-au exprimat opțiunile. Timpul alocat fiecărui candidat este de aproximativ 10 minute.
2. Pentru candidații care optează pentru un program de master în limba engleză, la solicitarea acestora, proba orală se poate desfășura și în limba engleză.
3. ~~La notarea candidaților, comisia de concurs va lua în considerare următoarele criterii:~~
4. ~~pregătirea candidatului în domeniu și performanța profesională, relevate ca urmare a răspunsurilor la întrebările comisiei;~~
5. ~~nivelul prezentării şi abilitățile de comunicare;~~
6. ~~motivația candidatului de a urma programul de studiu și conexiunile anterioare și/sau prezente cu domeniul de studiu vizat;~~
7. ~~elemente de originalitate/inovație cuprinse în proiectele/lucrările selectate de candidat şi prezentate comisiei de interviu.~~
8. ~~Comisia de concurs notează candidații cu note de la 1 la 10. Nota probei de concurs este media notelor întregi acordate de membrii comisiei.~~

Comisia de concurs evaluează candidații conform Anexei 2.

1. Nota minimă de promovare a probei de concurs este **5,00.**
2. Media finală a concursului de admitere se calculează după cum urmează:

**Media *admitere*= 0.5 Media *examen diplomă(licență)* + 0.5** **Nota *proba orală***

1. Media generală minimă de admitere este **6,00 (șase).** Media de admitere se calculează cu două zecimale, fără rotunjiri.
2. Candidații sunt declarați admiși în ordinea descrescătoare a mediilor de admitere şi în limita numărului de locuri la programul pentru care candidează după criteriul **opțiunea este prioritară mediei**.
3. În situația când pe ultimul loc sunt mai mulți candidați cu aceeași medie de admitere, aceștia vor fi departajați după următoarele criterii:
4. Media examenului de diplomă (licență)
5. Media generală de promovare a anilor de studii
6. Media obținută la proba de concurs (interviu/ probă orală).
7. Candidații pot susține examenul de admitere la mai multe programe de studii masterale din cadrul Facultății de Construcții.
8. Pentru înscrierea la concursul de admitere la studii de master, candidații vor achita o taxă pentru organizarea și desfășurarea concursului, inclusiv pentru eventualele contestații transmise în termen legal, conform **art. 3.3** din Regulamentul de admitere la studii universitare de master. Cuantumul taxei de admitere este de 250 lei.
9. Candidatul care se înscrie la mai multe domenii va achita taxa pentru organizarea și desfășurarea concursului pentru toate domeniile la care se înscrie
10. Candidatul admis pe locuri bugetate la mai multe domenii va trebui să își exprime opțiunea privind programul de studiu bugetat.
11. Pot fi admiși fără susținerea probei de concurs, cu aprobarea decanului Facultății de Construcții, candidați care au obținut pe parcursul anilor de studii distincții (premiul I, II, III, mențiuni și/sau premii speciale) la concursurile științifice studențești sau manifestări științifice internaționale și naționale, dacă încarcă în format electronic, în dosar, acte doveditoare. În acest caz, nota la proba orală va fi considerată 10 (zece).
12. Candidații declarați admiși vor confirma locul obținut prin concurs astfel:
    1. Candidații admiși la **buget** prin aducerea actelor în original la comisia la care au fost admiși,
    2. Candidații admiși la **taxă** vor confirma prin achitarea taxei de confirmare a locului, în valoare de 300 lei, pe platforma admiterii (online/încărcare OP). ***Taxa este nereturnabilă.*** ~~Taxa de confirmare a locului va face parte integrantă din taxa de școlarizare în cazul în care candidatul va fi înmatriculat la taxă.~~
13. Candidații declarați admiși pe locurile cu taxă, vor achita cuantumul taxei de studii (integral sau parțial) în conformitate cu Regulamentul de taxe al Universității Tehnice din Cluj-Napoca, aprobat pentru anul universitar respectiv și vor semna contractul de școlarizare.
14. Candidații care au fost respinși, dar au obținut media minimă de admitere, pot fi redistribuiți la alte programe de studii masterale ale facultății, în limita locurilor rămase neocupate după sesiunea de admitere. Redistribuirea se face în funcție de ordinea descrescătoare a mediilor și de opțiunile candidaților.
15. Candidații admiși la un program de studiu care nu se poate derula datorită nerespectării condițiilor de sustenabilitate financiară, pot opta pentru un alt program din cadrul Facultății de Construcții sau din UTCN, fără depășirea cifrelor de școlarizare aprobate de către ARACIS, și în condițiile păstrării condițiilor de finanțare în care au fost admiși.

**Cap.6. Contestații**

Contestaţiile pot fi depuse exclusiv pentru nerespectarea procedurilor legale și vor fi transmise la Comisia de contestații, pe adresa de e-mail: contestatiiadmitere@utcluj.ro, în termen de maximum 24 de ore de la data afişării rezultatelor, urmând a fi soluţionate de Comisia de contestații a UTCN. Decizia comisiei de contestații este definitivă. Comisiile de admitere din facultăţi vor afişa pe pagina admiterii rezolvarea acestora. După expirarea termenului de rezolvare şi de răspuns la contestaţii, rezultatul concursului la admitere se consideră definitiv şi nu mai poate fi modificat, decât prin mecanismele retragerilor, neconfirmărilor şi glisărilor. Nu se admit contestații pentru probele orale.Nu se admit contestații care au la bază necunoașterea metodologiei de admitere.

Aprobat în Ședința Consiliului Facultății de Construcții din 25.02.2026.

Prof.dr.ing. Daniela-Lucia MANEA

Decan

Facultatea de Construcții