**Anexa 2 la Metodologia de admitere la studii universitare de master**

**Art. 1 – Forma concursului de admitere**

(1) Admiterea la programele de studii universitare de masterat din cadrul Facultății de Construcții a Universității Tehnice din Cluj-Napoca se realizează conform **Regulamentului privind organizarea și desfășurarea concursului de admitere la studii universitare de master în Universitatea Tehnică din Cluj-Napoca pentru anul universitar 2026-2027,** și constă dintr-o probă orală (interviu), desfășurată cu prezență fizică, în fața comisiei de concurs.

(2) Examenul oral este structurat astfel încât să permită evaluarea directă și obiectivă a criteriilor de admitere prevăzute la art. 2, pe baza documentelor din dosar și a susținerii orale a candidatului.

**Art. 2 – Criterii de admitere și punctaj**

(1) Evaluarea candidaților se realizează exclusiv pe baza următoarelor criterii de admitere:

*a) Curriculum Vitae (CV) – 15 ... 25 puncte*

CV-ul candidatului este analizat în cadrul examenului oral și vizează parcursul educațional, experiența profesională, competențele dobândite și activitățile relevante pentru formarea academică și de cercetare. CV-ul candidatului se va redacta în formatul Europass.

*b) Scrisoarea de intenție / Eseul motivațional – 25 ... 40 puncte*

Scrisoarea de intenție este evaluată prin **susținerea orală** și urmărește:

* motivația candidatului pentru alegerea programului de master vizat;
* obiectivele academice și științifice asumate;
* capacitatea de exprimare și argumentare.

*c) Relevanța studiilor și a experienței anterioare pentru domeniul programului – 10 ... 25 puncte*

Se evaluează capacitatea candidatului de a corela pregătirea și experiența anterioară cu tematici de cercetare din domeniul construcțiilor, indiferent de domeniul studiilor absolvite.

*d) Activitatea științifică și performanțele academice – 0 ... 10 puncte*

Se punctează activitățile de cercetare, proiectele academice, lucrările științifice, participările la conferințe sau alte realizări relevante, susținute prin documente justificative: link program eveniment, diplome de participare, link articole etc. (se vor atașa în CV).

(2) Punctajul maxim care poate fi obținut este de 100 de puncte, conform următoarei structuri:

| **Nr. crt.** | **Criteriu de admitere** | **Punctaj** |
| --- | --- | --- |
| 1 | Curriculum Vitae (CV) | 15 ... 20p |
| 2 | Scrisoare de intenție / Eseu motivațional | 25 ... 40 p |
| 3 | Relevanța studiilor și/sau a experienței anterioare | 10 ... 25 p |
| 4 | Activitate științifică și performanțe academice | 0 ... 15 p |

(3) **Punctajul final (PF)** al candidatului reprezintă media aritmetică a punctajelor acordate de membrii comisiei.

(4) Punctajul astfel obținut se transformă în notă, astfel: **Nota *proba orală* = PF/10**